als_Latn dik_Latn sag_Latn
Ilir Meta e cilësoi qeverinë si “të shëmtuar”, që sipas tij, tallet me dinjitetin e qytetarëve.
Ish-kreu i LSI ka ashpërsuar tonet kundër qeverisë ku vetë mori pjesë këto 4 vite. Meta i etiketoi sërish Edi Ramën dhe Lulzim Bashën, si “Tomin dhe Xherrin”.
Presidenti i zgjedhur tha se shkodranët dhe gjithë shqiptarët janë të lodhur nga mënyra e tyre e qeverisjes.
“Nuk ka më kohë Shkodra e Shqipëria për të humbur me këta karagjozë. Shqiptarët janë lodhur nga Tomi e Xherri. Vota në 25 qershor do të jetë për rininë dhe kundër oligarkisë. Shkodra ndihet e tradhtuar nga politika e vjetër. Politika e pabesë bën lista në fshehtësi, gjatë natës. Qeveria e shëmtuar tallet me dinjitetin e qytetarëve. LSI do të jetë forcë e parë për rininë e kundër oligarkëve. Vota për LSI është mision i çdo shkodrani që e do demokracinë.”, - deklaroi Meta. /LAPSI.AL/
als_Latn als_Latn als_Latn als_Latn